ຈີນ ບີບບັງຄັບໃຫ້ ນັກຂ່າວ New York Times ອອກຈາກປະເທດ
ໜັງສືພິມ New York Times ເວົ້າວ່າ ນັກຂ່າວ Chris Buckley “ໄດ້ຖືກບີບບັງຄັບໃຫ້ ອອກຈາກ ຈີນແຜ່ນດິນໃຫຍ່” ໃນວັນຈັນ ວານນີ້ ເພາະຈີນບໍ່ຕໍ່ວິຊ່າໃຫ້.
ຈີນໄດ້ບີບບັງຄັບໃຫ້ນັກຂ່າວຂອງໜັງສືພິມ  ຄົນນຶ່ງ ຕ້ອງອອກຈາກ ປະເທດໄປ ລຸນຫລັງທີ່ບໍ່ໄດ້ຕໍ່ ວິຊາໃຫ້ຜູ້ກ່ຽວ ຊຶ່ງເຮັດໃຫ້ມີການກ່າວຫາຄັ້ງໃໝ່ຕໍ່ລັດຖະບານ ປັກກິ່ງວ່າ ທໍາການແກ້ແຄ້ນຕໍ່ສື່ມວນຊົນຕ່າງປະເທດ ຍ້ອນໄດ້ ລາຍງານຂ່າວທີ່ວິພາກວິຈານແລະຕ້ອງຕິ ພັກຄອມມີວນິສຈີນ ໜັງສືພິມ  ເວົ້າວ່າ ນັກຂ່າວ Chris Buckley “ໄດ້ຖືກບັງຄັບໃຫ້ ອອກຈາກຈີນແຜ່ນດິນໃຫຍ່” ໃນ ວັນຈັນວານນີ້ ລຸນຫລັງທີ່ພວກເຈົ້າໜ້າທີ່ບໍ່ຍອມຕໍ່ວິຊາສໍາລັບ ປີ 2013 ໃຫ້ຜູ້ກ່ຽວ ໃນທ້າຍປີຜ່ານມານີ້ ເຖິງແມ່ນວ່າໄດ້ມີ “ການຮ້ອງຂໍຫລາຍໆ ຄັ້ງ” ໂດຍໜັງສືພິມດັ່ງກ່າວຂອງສະຫະ ລັດກໍຕາມ ຍັງເວົ້າອີກວ່າ ຫົວໜ້າຫ້ອງການຄົນໃໝ່ຂອງຕົນປະຈຳກຸງປັກກິ່ງ ທ່ານ Philip P Pan ທີ່ໄດ້ຂໍວິຊາໃນເດືອນມີນາປີກາຍ ກໍຍັງບໍ່ທັນໄດ້ຮັບການອະນຸມັດ ຈົນຮອດ ດຽວນີ້ ໜັງສືພິມນີ້ຍັງກ່າວອີກວ່າ ການອອກວິຊາແລະຂັ້ນຕອນໃນການອະນຸມັດ ຕາມປົກ ກະຕິແລ້ວ ແມ່ນໃຊ້ເວລາພຽງແຕ່ສອງສາມອາທິດ ຫລື ສອງສາມເດືອນທໍ່ນັ້ນ ທ່ານ Jill Abramson ຫົວໜ້າບັນນາທິການໃຫຍ່ຂອງໜັງສືພິມ ເວົ້າໃນຖະແຫລງການສະບັບນຶ່ງວ່າ ທ່ານນາງຫວັງວ່າ ປັກກິ່ງຈະອະນຸມັດການອອກວິຊາ ໃຫ້ໂດຍໄວເທົ່າທີ່ຈະໄວໄດ້ ເພື່ອໃຫ້ນັກຂ່າວທັງສອງສາມາດສືບຕໍ່ເຮັດວຽກຂອງພວກ ເຂົາເຈົ້າໄດ້ ລັດຖະບານປັກກິ່ງ ໄດ້ສະກັດກັ້ນບໍ່ໃຫ້ຜູ້ຄົນເຂົ້າໄປເບິ່ງເວັບໄຊຂອງໜັງສືພິມ ທັງພາສາອັງກິດ ແລະພາສາຈີນ ໃນເດືອຕຸລາຜ່ານມາ ລຸນຫລັງທີ່ໜັງສືພິມດັ່ງກ່າວ ໄດ້ອອກຂ່າວ ທີ່ເປັນເລື້ອງນອງນັນຢ່າງໃຫຍ່ ທີ່ເວົ້າເຖິງລາຍລະອຽດຂອງຄວາມມັ່ງມີອັນ ມະຫາສານຂອງຄອບຄົວນາຍົກລັດຖະມົນຕີ Wen Jiabao ຕາມທີ່ໄດ້ມີການກ່າວຫາກັນ ນັ້ນ